ELŐTERJESZTÉS

a 10/2021.(III.10.) polgármesteri határozathoz

**Óvodavezetői pályázat kiírása**

2020. július 31-én lejárt a Bezenyei Százszorszép Óvoda vezetőjének vezetői megbízása.

A Bezenyei Százszorszép Óvoda intézményvezetői feladatok ellátására kiírt pályázat pályázó hiányában nem vezetett eredményre. A köznevelési intézmény vezetésével kapcsolatos feladatok újabb nyilvános pályázat kiírása nélkül, legfeljebb egy évig látható el. Ezért a Képviselő-testület a Bezenyei Százszorszép Óvoda magasabb vezetői feladatainak ellátásával 2020. augusztus 1-jétől 2021. július 31-ig terjedő határozott időre megbízta Rábelné Bors Juditot.

Az intézmény magasabb vezetői álláshelyét a közalkalmazottak jogállásáról szóló 1992. évi XXXIII. törvény (továbbiakban Kjt.) 20/A.§ és 20/B. §, valamint a nemzeti köznevelésről szóló 2011. évi CXC. törvény (továbbiakban Nkt) 67. § (7) bekezdése alapján nyilvános pályázat útján kell betölteni.

A pályázati kiírás tervezete jelen előterjesztés mellékletét képezi, mely megfelel a Kjt. rendelkezéseinek és az Nkt. 67. §-ában foglaltaknak, valamint a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. törvény köznevelési intézményekben történő végrehajtásáról szóló 326/2013. (VIII.30.) Kormányrendelet rendelkezéseinek.

A pályázati eljárás menetét szintén a fenti jogszabályok vonatkozó előírásai határozzák meg.

A pályázati eljárás az alábbiak szerint bonyolítható le:

• Oktatási és Kulturális Közlönyben történő megjelenés; (várhatóan 2021. március-április)

• Személyügyi Központ internetes oldalán (kozigallas.hu) történő megjelenés; (az Oktatási és Kulturális Közlönyben történő megjelenést figyelembe véve)

• Beadási határidő: 2021. május 31.

• Szakmai Bizottság, Nevelő-testületi, Alkalmazotti értekezleteken és jogszabály által előírt fórumokon történő véleményeztetés

• Képviselő-testületi döntés: 2021. június 22.

A Kjt. 20/A. § (6) bekezdése értelmében a magasabb vezetői beosztásra kiírt pályázat esetén a pályázót a kinevezési, megbízási jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottságnak meg kell hallgatni.

A tisztelt Képviselő-testületnek az alábbi személyeket javaslom az elbíráló bizottság tagjainak kijelölni:

1. Hiltser Mátyás alpolgármester – a bíráló bizottság elnökének
2. Kammerhofer Lívia, a Humán Bizottság elnöke
3. *Nemzeti Pedagógus Kar területi szervének delegált tagja*
4. *Pedagógusok Szakszervezete Mosonmagyaróvári Járási – és Városi Szervezete* *delegált tagja*

Bezenye, 2021. február 6.

Márkus Erika s.k.

polgármester

**Határozati javaslat:**

**………../2021. ( ) polgármesteri határozat**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 29/2021. (I. 29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

1. Bezenye Község Polgármestereként pályázatot írok ki a Bezenyei Százszorszép Óvoda magasabb vezetői feladatainak ellátására az 1. melléklet szerinti tartalommal.

A jogszabályoknak megfelelően a pályázati felhívásokat közzé kell tenni és a pályázati eljárásokat le kell folytatni.

1. Bezenye Község Polgármestereként a Százszorszép Óvoda magasabb vezetői munkakörére beérkezett pályázatokat elbíráló bizottság tagjává választom:
2. Hiltser Mátyás alpolgármestert – a bíráló bizottság elnökének
3. Kammerhofer Lívia, a Humán Bizottság elnökét
4. *Nemzeti Pedagógus Kar területi szervének delegált tagját*
5. *Pedagógusok Szakszervezete Mosonmagyaróvári Járási – és Városi Szervezete* *delegált tagját*

Felkérem és megbízom a Bíráló Bizottságot, hogy a pályázati feltételeknek megfelelő pályázó/ka/t személyesen hallgassa meg és véleményét írásban terjessze a Képviselő-testület elé.

Felelős: Márkus Erika polgármester

Határidő: 2021. június 22.

**„Bezenye Községi Önkormányzat**

a közalkalmazottak jogállásáról szóló 1992.évi XXXIII. törvény 20/B.§ alapján

pályázatot hirdet a

Bezenyei Százszorszép Óvoda

óvodavezetői munkakörének ellátására.

*A közalkalmazotti jogviszony időtartama*:

* határozatlan idejű közalkalmazotti jogviszony.

*A foglalkoztatás jellege:*

* teljes munkaidő.

*A vezetői megbízás határozott időre*

2021. augusztus 1-jétől 2026. július 31-ig, 5 évre szól*.*

*A munkavégzés helye:*

Százszorszép Óvoda 9223 Bezenye, Tanácsház utca 4.

*A munkakörbe tartozó, illetve a vezetői megbízással járó lényeges feladatok*:

Az intézmény szakmai vezetése, törvényes működésének biztosítása, szakszerű törvényes működtetése, pedagógiai munka szervezése, irányítása, ellenőrzése, a pedagógiai program megvalósításának biztosítása, munkáltatói, vezetői jogkörök gyakorlása, kapcsolattartás a fenntartó önkormányzattal, egyéb intézményekkel, az intézményi költségvetés betartása.

*Illetmény és juttatások*:

Az illetmény megállapítására és a juttatásokra a pedagógusok előmeneteli rendszeréről és a Kjt. köznevelési intézményekben történő végrehajtásáról szóló 326/2013. (VIII.30.) Korm. rendelet rendelkezései az irányadók.

*Pályázati feltételek*:

* Főiskola, óvodapedagógus
* Pedagógus szakvizsga keretében szerzett intézményvezetői szakképzettség
* Legalább öt év pedagógus – munkakörben szerzett szakmai gyakorlat,
* Vagyonnyilatkozat tételi eljárás lefolytatása,
* A Kjt. 20.§(2c) bekezdése szerinti büntetlen előélet, illetve annak igazolása, hogy a pályázó nem áll foglalkoztatástól való eltiltás hatálya alatt
* Magyar állampolgárság, cselekvőképesség

*A pályázat elbírálásánál előnyt jelent:*

* 5 éves vezetői gyakorlat
* azonos feltételek esetén előnyben kell részesíteni azt, aki a nemzetiséghez tartozik.

*A pályázat részeként benyújtandó iratok, igazolások:*

* végzettséget igazoló okiratmásolatok
* kilencven napnál nem régebbi hatósági bizonyítvány büntetlen előélet igazolásáról, valamint annak igazolásáról, hogy a közalkalmazott a végezhető tevékenység folytatását kizáró foglalkozástól eltiltás hatálya alatt nem áll és a közalkalmazottak jogállásáról szóló 1992. évi XXXIII. törvény 20.§ (2c) bekezdésében meghatározott követelményeknek megfelel,
* szakmai önéletrajz
* vezetői program, fejlesztési elképzelések, különös figyelemmel a gradistyei horvát nyelv és kultúra szerepét az óvodai programban.
* a pályázati feltételeknek való megfelelés igazolását szolgáló dokumentumok másolata
* nyilatkozat, hogy a pályázati anyagban foglalt személyes adatainak a pályázati eljárással összefüggésben szükséges kezeléséhez, továbbításához hozzájárul
* nyilatkozat, hogy a Kjt. 41. § (2) bekezdés szerinti összeférhetetlenség nem áll fenn
* nyilatkozat arról, hogy nem áll a Btk. 52. § (3) bekezdése szerinti foglalkozástól eltiltás hatálya alatt
* vagyonnyilatkozat-tételi kötelezettség

*A munkakör betöltésének időpontja*:

A munkakör legkorábban 2021. augusztus 1. napjától tölthető be.

*A pályázat benyújtásának határideje:* 2021. május 31.

A pályázati kiírással kapcsolatban további információt nyújt:

Márkus Erika polgármester, 06-96-223-074

A pályázatok benyújtásának módja:

Postai úton vagy személyesen 9223 Bezenye Községi Önkormányzat (9223 Szabadság u. 50.) címére történő megküldéssel. A borítékon kérjük feltüntetni: óvodavezetői pályázat.

A pályázat elbírálásának módja, rendje:

A véleményezési eljárást követően Bezenye Községi Önkormányzat Képviselő-testülete dönt.

A pályázat elbírálásának várható határideje: 2021. június 22.

A pályázati kiírás további közzétételének helye, ideje:

* Bezenye Önkormányzat hivatalos honlapja [www.bezenye.hu](http://www.bezenye.hu)
* Oktatási és Kulturális Közlöny
* www.kozigallas.hu