Ügyiratszám: B1/181-2/2021.

**BEZENYE KÖZSÉG POLGÁRMESTERÉNEK**

**13/2021. (III.11.) HATÁROZATA**

**Bezenye, Petőfi Sándor utca I. szakasz útfelújítási pályázatáról**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 29/2021. (I. 29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

Bezenye Község Önkormányzata nevében, mint polgármester pályázatot nyújtok be az önkormányzati feladatellátást szolgáló fejlesztések támogatására kiírt pályázatra.

A pályázati cél: Bezenye, Petőfi Sándor utca I. ütem  
 Ady Endre utca – Tanácsház utca közötti szakasz (hrsz.: 567.) útburkolat útfelújítása

A pályázati összeg: 31.081.671.- Ft

A vállalt önerő összege: 11.081.671.- Ft.

Kötelezettséget vállalok arra, hogy a pályázati támogatáson felüli részt, 11.081.671.- Ft-ot az útfelújításra a 2021. évi költségvetésben biztosítom.

Felelős: Márkus Erika polgármester

Határidő: azonnal

Bezenye, 2021. március 11.

Márkus Erika

polgármester