Ügyiratszám: B1/633-1/2021.

**BEZENYE KÖZSÉG POLGÁRMESTERÉNEK**

**14/2021. (III.11.) HATÁROZATA**

**az óvodai körzet felülvizsgálatáról**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 27/2021. (I.29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

A nemzeti köznevelésről szóló 2011. évi CXC. törvény végrehajtásáról rendelkező 229/2012. (VIII. 28.) Korm. rendelet 22. § (1) bekezdésében foglaltaknak megfelelően az óvodai felvételi körzethatárok megállapításáról úgy rendelkezem, hogy Bezenye Községi Önkormányzat fenntartásában és működtetésében lévő, Bezenyei Százszorszép Óvoda kötelező felvételt biztosító körzethatára megegyezik a település közigazgatási határával (teljes település) .

Felkérem az aljegyzőt, hogy a döntést, valamint a nemzeti köznevelési törvény végrehajtásáról rendelkező 229/2012. (VIII. 28.) Korm. rendelet 22. § (2) bekezdésében szereplő adatokat rögzítse a köznevelés információs rendszerben.

Felelős: Wiegerné Mészáros Erika aljegyző

Határidő: a döntést követő 15 napon belül

Bezenye, 2021. március 11.

Márkus Erika

polgármester