ELŐTERJESZTÉS

a 17/2021.(IV.26.) polgármesteri határozathoz

Tárgy: Kishaszon gépjármű beszerzése

A településüzemeltetési feladatok ellátására platós kisteherautó vásárlását terveztük a 2021. évi költségvetésben. Előzetesen használt gépjármű beszerzését terveztük, de képviselői javaslatra új gépjármű beszerzésére kértünk ajánlatot.

A gépjármű beszerzésére ajánlatot kértünk az alábbi szempontok figyelembevételével:

* a gépjármű munkaeszköz lesz, ezért abba GPS nem kell, rádió lehet benne.
* dupla kabinos (5 fős)
* feltétlenül hátrafelé billenős legyen
* a hátsó ajtó jobb oldalra legyen félrecsukható
* olyan jármű kell, aminek a szervizelése Mosonmagyaróváron biztosítható.

A gépjárműre érkezett ajánlatok a következők:

|  |  |  |
| --- | --- | --- |
| Ajánlattevő | Gépjármű típusa | Ajánlott gépjármű ára bruttó |
| Kristóf Autóház Kft. | Renault Master billencs, duplakabin | 9.471.660 Ft |
| Császár Autóház Kft. | Renault Master billencs, duplakabin | 9.471.660 Ft |
| Iniciál Autó Kft. | Renault Master billencs, duplakabin | 9.256.395 Ft |
| Autentik Motor-Car Kft. | Mercedes Sprinter | 11.026.521 Ft |
| Galgóczi Autó Kft. | Peugeot Boxer L2 | 8.356.600 Ft |

A beérkezett ajánlatokat véleményezésre megküldtük a képviselő-testület tagjainak.

A Galgóczi Autó Kft. által ajánlott gépjármű nem duplakabinos és a szervizelése is csak Győrben lehetséges, mely a beszerzési feltételeknek nem felelt meg. Április 16-án – az ajánlattételi határidő lejártát követően – a Galgóczi Autó Kft. duplakabinos gépjárműre tett ajánlatot. A duplakabinos Peuegot Boxer L2 doka gépjármű ajánlati ára 9.626.600 Ft, ami magasabb az Iniciál Autó Kft. ajánlatánál.

A vélemények az Iniciál Autó Kft. ajánlatának elfogadását tartalmazták, mivel a beszerzés szempontjainak az felel meg és a Renault Master billencs, duplakabinos jármű esetén az ár is a legalacsonyabb.

**Határozati javaslat:**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 27/2021. (I.29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

A kishasznon gépjármű beszerzésére benyújtott árajánlatok közül az Iniciál Autó Kft. ajánlata nyert.

A döntés a beszerzési szabályzaton alapul, mely szerint a legalacsonyabb összegű árajánlattal rendelkező ajánlat nyer.

A döntésről az árajánlatot tevőket értesíteni kell.

A gépjármű beszerzésére a megrendelőt április 26-ig meg kell küldeni az Iniciál Autó Kft. (Mosonmagyaróvár, Szekeres R.u. 17.) részére.

Bezenye, 2021. április 26.

Márkus Erika s.k.

polgármester