Ügyiratszám: B1/605-13/2021.

**BEZENYE KÖZSÉG POLGÁRMESTERÉNEK**

**22/2021. (IV.29.) HATÁROZATA**

**a Tanyagondnoki Szolgálat szakmai programjának jóváhagyásáról**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 27/2021. (I.29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, Bezenye Községi Önkormányzat 75/2020.(VII.28.) határozatára, valamint a 9/2021.(III.10.) polgármesteri határozatra figyelemmel az alábbi határozatot hozom:

Bezenye Községi Önkormányzat nevében, mint polgármester a 2021. június 1. napjával létrehozásra kerülő Tanyagondnoki Szolgálat Szakmai Programja – a Nemzeti Szociálpolitikai Intézet Módszertani Főigazgatósága szakértői véleménye figyelembevételével – átdolgozásra került.

A Szakmai Programot a határozat melléklete szerinti tartalommal jóváhagyom.

Bezenye, 2021. április 29.

Márkus Erika

polgármester