Indokolás

a 22/2021.(IV.29.) polgármesteri határozathoz

Tárgy: Tanyagondnoki Szolgáltat szakmai programja

Bezenye Községi Önkormányzat Képviselő-testülete 75/2020.(VII.28.) határozatával döntött a tanyagondnoki szolgálat létrehozásáról 2021. június 1. napjával.

A Magyar Falu Program keretében az Önkormányzat pályázatot nyert tanyabusz beszerzésére. A tanyabusz várhatóan május 15-ig megérkezik.

Elkészítettük a tanyagondnoki szolgálat szervezeti és működési szabályzatát, valamint a szakmai programot, melyek 9/2021.(III.10.) polgármesteri határozattal jóváhagyásra kerültek.

Ezt követően elindítottuk a tanyagondnoki szolgálat nyilvántartásba történő bejegyzését a Győr-Moson-Sopron megyei Kormányhivatal Szociális és Gyámügyi Osztályánál.

A hatóság véleményezésre megküldte a Tanyagondnoki Szolgálat szakmai programját a Nemzeti Szociálpolitikai Intézet Módszertani Főigazgatóságának. A szakértői vélemény alapján a szakmai program csak részben felelt meg a jogszabályokban meghatározott feltételeknek és szakmai elvárásoknak formai és tartalmi szempontból.

Ezért a Szakmai Program átdolgozásra került a Szociális és Gyermekvédelmi Főigazgatóság Módszertani Főosztály ajánlása alapján. Az átdolgozott szakmai programot meg kell küldeni a Nemzeti Szociálpolitikai Intézet Módszertani Főigazgatóságának, valamint a hatóságnak.

Bezenye, 2021. április 29.

Márkus Erika s.k.

polgármester