**ELŐTERJESZTÉS**

a 23/2021.(V.3.) polgármesteri határozathoz

Tárgy: Művelődési Ház külső felújítására beérkezett árajánlatokról döntés

A Művelődési Ház részleges felújítására, a Magyar Falu Program keretében nyert az Önkormányzat támogatást. A pályázattal nem érintett külső homlokzat felújítására kértünk árajánlatot, hogy a művelődési ház külsőleg teljesen megújulhasson. A Művelődési Ház Magyar Falu Programban nem érintett részének külső felújítása magában foglalja a nyílászárók cseréjét, az alap megerősítését, homlokzati hőszigetelést, színezéssel együtt. Ezt az Önkormányzat 2021. évi költségvetésében beterveztük.

A 2020. január 1-jétől hatályos beszerzési szabályzat alapján a 2.000.000 Ft egyedi beszerzési értéket elérő, vagy meghaladó beszerzések vonatkozásában a Képviselő-testület hozza meg a döntést. Tekintettel a veszélyhelyzetre, a képviselő-testület hatáskörében eljárva a polgármester hozza meg a döntést.

Az ajánlatkérésben – a szabályzat szerint – meghatározásra került az ajánlatok értékelésének szempontjai, mely szerint **a legalacsonyabb összegű árajánlattal rendelkező ajánlat nyer.**

Az ajánlati felhívás 3 helyről érkezett, melyek a következők:

|  |  |
| --- | --- |
| Megnevezés | Ajánlati összeg (Ft-ban) |
| Boka Bau Kft. Mosonmagyaróvár | 9.470.257 |
| Olasz Ottó egyéni vállalkozó Máriakálnok | 9.191.911 |
| Jáger és Társa Kft. | 8.739.580 |

Az ajánlatkérésnek és a beszerzési szabályzatnak megfelelően a legalacsonyabb összegű árajánlatot a Jáger és Társa kft. tette.

**Határozati javaslat:**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 478/2020. (XI. 3.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

A Művelődési Ház - Magyar Falu Programban nem érintett részének - külső felújítására tett ajánlatok közül a Jáger és Társa Kft. ajánlata nyert.

A kivitelezési szerződést május 10-ig meg kell kötni.

Felelős: Márkus Erika polgármester

Határidő: 2021. május 10.

Bezenye, 2021. május 3.

Márkus Erika s.k.

polgármester