ELŐTEJRESZTÉS

a tanyagondnoki állásra beérkezett pályázatok elbírálása

Bezenye Községi Önkormányzat Képviselő-testülete 75/2020.(VII.28.) határozatával döntött a tanyagondnoki szolgálat létrehozásáról 2021. június 1. napjával.

A Magyar Falu Program keretében az Önkormányzat pályázatot nyert tanyabusz beszerzésére. A tanyabusz várhatóan május 30-ig megérkezik.

Elkészítettük a tanyagondnoki szolgálat szervezeti és működési szabályzatát, valamint a szakmai programot, valamint a tanyagondnoki munkakör betöltésére vonatkozó álláspályázatot, melyek 9/2021.(III.10.) polgármesteri határozattal jóváhagyásra kerültek.

Ezt követően elindítottuk a tanyagondnoki szolgálat nyilvántartásba történő bejegyzését a Győr-Moson-Sopron megyei Kormányhivatal Szociális és Gyámügyi Osztályánál, valamint kiírtuk a tanyagondnoki munkakör betöltésére az álláspályázatot.

Az álláspályázatot megjelentettük Bezenye Község honlapján, a közösségi oldalán, valamint a közszféra állásportálján.

Határidőre 3 pályázat érkezett. Sajnos mindegyik pályázat hiányos volt, ezért kértük a hiányzó dokumentumok pótlólagos megküldését. Két pályázó meg is küldte a kért adatokat, a 3. pályázó nem, így pályázatát érvénytelennek tekintjük, mert az nem felelt meg a pályázati kiírásnak. Nem nyilatkozott arról sem, hogy a tanyagondnoki állásra benyújtott pályázatában szereplő személyes adatainak pályázattal összefüggő nyilvántartásához és kezeléséhez hozzájárul vagy nem, így róla adatokat, információkat adni nem tudunk.

A két pályázó:

1. Tóth Andrea (sz. 1967.) 8194 Vilonya, Kossuth u. 36. szám alatti lakos.
2. Csák Krisztián (sz. 1980.) 9223 Bezenye, Zrínyi u. 7. szám alatti lakos.

A képviselő-testület tagjainak megküldésre került a két pályázati anyag és kértük véleményüket.

A képviselő-testület tagjainak véleményét figyelembevéve tanyagondnoknak Csák Krisztián, Bezenye, Zrínyi u. 7. szám alatti lakost bízom meg 2021. január 14. napjától határozatlan időre – 3 hónap próbaidő kikötésével.

Bezenye, 2021. május 11.

Márkus Erika s.k.

polgármester