Ügyiratszám: B1/196-3/2021.

**BEZENYE KÖZSÉG POLGÁRMESTERÉNEK**

**26/2021. (V.12.) HATÁROZATA**

**a Bezenye, 931., 951., 969. és 913. hrsz-ú ingatlanok ingyenes önkormányzati tulajdonba vételének kezdeményezése**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 27/2021. (I.29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

1. Bezenye Községi Önkormányzat Képviselő-testülete nevében eljáró polgármesterként a nemzeti vagyonról szóló 2011. évi CXCVI. törvény 13. §-ában foglaltak, valamint az állami vagyonról szóló 2007. évi CVI. törvény 36. § (2) bekezdésének c) pontja alapján a Magyar Nemzeti Vagyonkezelő Zrt-nél kezdeményezem és kérelmezem a Magyar Állam tulajdonában és a Magyar Nemzeti Vagyonkezelő Zrt. vagyonkezelésében lévő,

a) Bezenye 931. hrsz-ú, „kivett saját használatú út” megjelölésű 2483 m² területű,

b) Bezenye 951. hrsz-ú, „kivett saját használatú út” megjelölésű 4583 m² területű,

c) Bezenye 969. hrsz-ú, „kivett út” megjelölésű 843 m² területű, valamint a

d) Bezenye 913 hrsz-ú, „kivett saját használatú út” megjelölésű 4487 m² területű

ingatlanok 1/1 tulajdoni hányadának ingyenes önkormányzati tulajdonba adását.

1. Az ingatlanokat az Önkormányzat a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2.) pontjában meghatározott, helyi közutak és tartozékainak kialakítása és fenntartása feladatainak ellátása érdekében kívánja tulajdonba venni és közút célra kívánja felhasználni.
2. Bezenye Községi Önkormányzat vállalja a tulajdonba adás érdekében felmerülő költségek megtérítését.
3. Az igényelt ingatlanok nem állnak védettség alatt.
4. Bezenye Községi Önkormányzat képviseletében a polgármester a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a

Bezenye 931. hrsz-ú,

Bezenye 951. hrsz-ú,

Bezenye 969. hrsz-ú,

Bezenye 913 hrsz-ú

ingatlanok ingyenes önkormányzati tulajdonba adásával kapcsolatos eljárás során az MNV Zrt. felé teljes jogkörben eljár és valamennyi nyilatkozatot megtesz.

1. Bezenye Községi Önkormányzat képviseletében a polgármester a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében kapott felhatalmazás alapján a Bezenye, 931., 951., 969. és 913. hrsz-ú ingatlanok ingyenes önkormányzati tulajdonba adására vonatkozó megállapodást aláírja.

Bezenye, 2021. május 12.

Márkus Erika

polgármester