**ELŐTERJESZTÉS**

Tárgy:Beszámoló a 2020. évben végzett belső ellenőrzésről

Az önkormányzatok belső kontrollrendszerének egyik eleme a függetlenített belső ellenőrzés, amely szabályozása:

* az államháztartásról szóló 2011. évi CXCV. törvény **(új Áht.)**
* az államháztartási törv. végrehajtásáról szóló 368/2011.(XII.31.) Korm. rend. **(Ávr.)**
* Magyarország helyi önkormányzatairól szóló 2011. évi CLXXXIX. törv. **(Mötv.)**
* a költségvetési szervek belső kontrollrendszeréről és belső ellenőrzéséről szóló 370/2011.(XII.31.) Korm. rendelet **(Bkr.)**

Az éves összefoglaló ellenőrzési jelentés készítése a Bkr. 48. §-án alapul.

**I. A belső ellenőrzés tevékenységének bemutatása:**

A belső ellenőrzés feladata kiterjed az Önkormányzat, az általa alapított költségvetési szervére és az önkormányzat költségvetéséből céljelleggel juttatott támogatások felhasználásával kapcsolatosan bármely kedvezményezett ellenőrzésére.

**I.1. Az éves ellenőrzési feladat teljesítésének értékelése**

A Képviselő-testület által 2020. évre meghatározott belső ellenőrzés tárgya:

Az Önkormányzat 2020. évi költségvetésében, a Bezenyei Százszorszép Óvoda részére biztosított személyi juttatások előirányzat kialakításának ellenőrzése. (a 213/2019.(XII.16.) képviselő-testületi határozat alapján)

**Az ellenőrzés célja:** Költségvetési előirányzat megalapozottságának biztosítása, költségvetés tervezésének folyamata, megalapozottsága, eljárásrendje megfelel-e a jogszabályi követelményeknek, a költségvetési rendelettervezet előkészítése, szerkezete, mellékletei megfelelő információt nyújtanak-e a felelős döntés meghozatalához.

**Ellenőrzött időszak:** 2020. költségvetési év

**Ellenőrzés módszere**: dokumentumokon alapuló

**Kockázat**: közpénzek szabályszerű felhasználása

**Ellenőrzés típusa:** pénzügyi és szabályszerűségi

**Soron kívüli** ellenőrzés nem volt.

Az ellenőrzések eljárásrendje:

* megbízólevél és ellenőrzési program alapján az ellenőrzések végrehajtása, jelentés-tervezet készítése
* a tervezetre, illetve a leegyeztetett, lezárt jelentésre az ellenőrzöttek részére észrevételi lehetőség biztosítása
* az ellenőrzött részéről Intézkedési terv készítése az ellenőrzési jelentésben javasoltak alapján határidő, felelős meghatározásával – *Képviselő-testület elé terjesztéssel*
* az Intézkedési terv végrehajtásáról *beszámoló készítése, a végrehajtás utóellenőrzése*

A belső ellenőrzés során

* kártérítési eljárás megindítására okot adó cselekményt nem tártunk fel, fegyelmi eljárás megindítására, kezdeményezésére nem került sor,
* büntető-, szabálysértési eljárás megindítására okot adó cselekményt nem tapasztaltunk.

**I.2. A bizonyosságot adó tevékenységet elősegítő és akadályozó tényezők bemutatása**

I.2.1. A belső ellenőrzési tevékenységet végző egység személyi feltételeinek biztosítása

Az Önkormányzatnál, illetve a Közös Hivatalnál függetlenített belső ellenőrt nem alkalmazunk; külső erőforrás bevonásával látjuk el a feladatot, vállalkozási szerződés alapján a NEO-KONTROLL Bt-vel. A Bt részéről az ellenőrzési feladatot személyesen végző szakirányú felsőfokú végzettségű, regisztrált belső ellenőr, aki rendre teljesítette a kötelező továbbképzéseket:

* a regisztrált mérlegképes könyvelők folyamatos továbbképzését, valamint

# a költségvetési szerveknél belső ellenőrzési tevékenységet végzők nyilvántartásáról és kötelező szakmai továbbképzéséről, valamint a költségvetési szervek vezetőinek és gazdasági vezetőinek belső kontrollrendszer témájú továbbképzéséről szóló 28/2011.(VIII.3) NGM rendeletben előírt követelményeket, így nyilvántartásba vétel, vizsga, kétévenkénti továbbképzés.

Külső szakértő igénybevételére nem volt szükség.

I.2.2. A belső ellenőrök szervezeti és funkcionális függetlenségének biztosítása a külső erőforrás igénybevételével biztosított; a belső ellenőr nem vett részt operatív tevékenységekben.

Az ellenőrzési jelentések alapján a bizonyosságot adó tevékenységet akadályozó tényezők nem voltak.

I.2.3. Összeférhetetlenség esetei

2020. évben a belső ellenőr és az ellenőrzött szerv között összeférhetetlenség nem állt fenn.

I.2.4. A belső ellenőri jogokkal kapcsolatos esetleges korlátozások bemutatása

A belső ellenőrzések során az ellenőrzött szerveknél a Bkr. 25. §-ban felsorolt jogok érvényesítése, azaz az információkhoz való hozzáférés, a szükséges dokumentumokba való betekintés biztosított volt.

I.2.5. A belső ellenőrzés végrehajtását akadályozó tényezők: nem voltak.

**I.3. A tanácsadó tevékenység:**

2020. évben külön írásbeli felkérésre tanácsadói tevékenység nem volt; szóbeli kérésre végzi a belső ellenőrzés a tanácsadói tevékenységet.

**II. A belső kontrollrendszer működésének értékelése ellenőrzési tapasztalatok alapján**

Összességében megállapítható, hogy a költségvetés tervezésének rendszere megfelelően kiépített. A belső kontrollrendszer és a folyamatba épített kontrollok megfelelő működéséhez szükséges a munkamegosztási megállapodást elkészíteni és a rendelettervezet egyeztetésének teljes körű dokumentálását elvégezni.

Az ellenőrzés a vírushelyzetre tekintettel adatok, dokumentumok papíralapú és online módon történt, telefonon történő egyeztetésekkel. A vezetővel és a Kirendeltséggel az információs kapcsolat jónak ítélhető meg, az ellenőrzési feladat végrehajtásához elegendő bizonyíték állt rendelkezésre.

**A konkrét ellenőrzési tapasztalatokat** a belső ellenőri jelentés részletesen tartalmazza. Ezek közül a legfontosabbak:

A Bezenyei Százszorszép Óvoda Alapító okirata szerint költségvetési szerv,így önálló költségvetéssel és beszámolóval rendelkezik az államháztartás információs rendszerében, a község mindenkori költségvetési rendeletében.

A Képviselő-testület a költségvetés tárgyalásának I. fordulójára készített előterjesztésben részletes tájékoztatást kapott a megalapozott döntés *az Óvoda tervezett költségvetéséről.*

A 2020. évi költségvetési rendelettervezet tárgyalásának napján 3. napirendi pontban szerepelt az Óvoda 2019/2020. nevelési év Il félévének beszámolója, ahol a vezető bemutatta a működési feltételeket, az óvónőhiányt, a szakmai feladatok ellátásának megszervezését ezzel kapcsolatosan, valamint a további – logopédus, mozgásfejlesztő, néptáncoktató, sakkoktató, stb. (ezek külön megbízásos jogviszonyban) feladatokat.

A költségvetési rendeletben a Képviselő-testület az Óvoda **2020. évi költségvetés kiadási főösszegét 39.681.436 Ft-ba**n állapította meg, költségvetési egyensúllyal a **bevétel főösszegét szintén 39.681.436 Ft-ban határozta meg. A 10. melléklet tartalmazza az Óvoda költségvetésének részletes kiadásait.**

A belső ellenőrzés megállapította, hogy a pénzforgalmi könyvelésben a rendeletben meghatározott eredeti előirányzatok kerültek felvezetésre.

Tájékoztatásuk szerint, több éves kialakult gyakorlat szerint az Óvoda költségvetési keretének összege az óvodai feladatokra igényelt állami támogatás, az intézményfinanszírozás összegének megállapításakor figyelembe veszik a konyha bérleti díjaként tervezett 300.000 Ft működési bevételt, és a kiadásként 4.500.000 Ft vásárolt élelmezés összegét.

***Az állami támogatás ismeretében a vezető elkészíti az intézmény költségvetési igényét a költségvetés első fordulóban történő tárgyalásra.*** A személyi juttatások tervezésénél tervezési irányelveket egyeztetnek – így a garantált bérminimum összegét, a dolgozókkal történő egyeztetés alapján – *az adható* - béren kívüli juttatás helyett jutalmat terveznek, a bankszámla költségtérítés – *adható* – nem tervezik. *(a mindenkori költségvetési törvény állapítja meg adható összegét).*

A vezető szóbeli (2021. évre vonatkozóan írásbeli) tájékoztatást kapott a rendelkezésre álló keretről, így elkészítette a tervezetet, figyelemmel a várható feladatokra – személyi juttatásokra vonatkozóan a személyi feltételek alakulására, a szükséges munkaszervezéssel járó többletfeladatokra – amelyekről félévente – beszámol, jelezte a Képviselő-testület felé, így a 2019/2020. nevelési év I. feléről történő tájékoztatás a 2020. évi költségvetés tárgyalásakor történt. *A könyvelési, pénzforgalmi adatokról igény szerint a szükséges információkat megkapja.*

A tervezés eljárásrendjének vizsgálatakor megállapításra került, hogy a költségvetési adatok költségvetési szervekkel – így az Óvodával is- történő egyeztetése a kapott információk szerint megtörtént, azonban azokat feljegyzéssel, jegyzőkönyvvel nem dokumentálták.

Javasolja a belső ellenőrzés, hogy a Jegyző az Intézményvezetővel a költségvetés elfogadása előtt a költségvetés „sarokszámait” (összes előirányzat – ezen belül kiemelt előirányzatokat – dokumentáltan egyeztesse.

A tervezési feladatok során történő együttműködés, tervezés eljárásrendjének értékelésekor a belső ellenőrzés megállapította, hogy nem készült Munkamegosztási megállapodás a gazdasági-pénzügyi feladatokat ellátó Hivatal és az Óvoda között, amelyet szükséges minél előbb pótolni a feladatok, felelősségek egyértelmű elhatárolása miatt a tervezéstől a beszámolásig. A megállapodást a Képviselő-testületnek jóvá kell hagyni!

Összességében megállapítható, hogy a költségvetés tervezésének rendszere megfelelően kiépített. A belső kontrollrendszer és a folyamatba épített kontrollok megfelelő működéséhez szükséges a munkamegosztási megállapodást elkészíteni és a rendelettervezet egyeztetésének teljes körű dokumentálását elvégezni.

A költségvetésben tervezett személyi juttatások előirányzata megalapozottságának értékeléséhez a költségvetésben tervezett illetmények összegének helyes megállapítása érdekében a belső ellenőrzés vizsgálta a dolgozók illetményének, illetmény összetevőinek, pótlékainak és a számításnál figyelembe vett illetménykiegészítéseket, túlórák összegeit, helyettesítési béreket.

A vezető utólagos részletes számítási anyagot mutatott be az előirányzatok összeállításához, tekintve, hogy a tervezéskor készített számítást nem őrizte meg. A költségvetési előirányzatokat megalapozó számítási anyagot szükséges minden esetben megőrizni.

*2021. évre vonatkozóan rendelkezésre áll a részletes számítási anyag.*

Az abban foglaltak alátámasztásaként a belső ellenőrzés rendelkezésére bocsájtotta – *vezető esetében a Hivatal -* a dolgozók alkalmazási okiratait – adatfelvételi lap, munkaviszony összeszámítás, kinevezés, kinevezés módosítás, helyettesítésként történő foglalkoztatáshoz készített Megbízási szerződéseket – teljesítésigazolásokat, megállapodást kereset-kiegészítéshez, túlmunka kimutatásokat. Valamennyi jogcím megfelelően indokolásra került a számítási anyagban.

A belső ellenőrzés a dokumentumok vizsgálatakor több intézkedést igénylő megállapítást tett, amelyek nagyrészt 1 fő dajka besorolásával, a pedagógus végzettséggel nem rendelkező nevelést- oktatást segítők további kötelező, illetve adható illetményrész helytelen számításával, juttatásával, alapfeladat ellátásra szabálytalanul kötött – színlelt szerződéskötéssel, nemzetiségi pótlék nem megfelelő mértékű megállapításával kapcsolatosak.

A megállapításokat és a megteendő intézkedéseket a belső ellenőrzés a vezetővel egyeztette.

**Az Intézkedési terv elkészítéséhez a javaslatok a következők voltak:**

* Az Ávr. 9.§-ának megfelelően el kell készíteni a munkamegosztási megállapodást az intézmény és a gazdálkodást lebonyolító szerv között, amelyet a Képviselő-testület elé kell terjeszteni jóváhagyás céljából.
* A jövőben a Község éves költségvetési rendelettervezetének Képviselő-testület elé történő terjesztésekor figyelemmel kell lenni az Áht. 24.§ (3) bekezdésében foglaltakra.
* A Jegyző az Intézményvezetővel a költségvetés elfogadása előtt a költségvetés „sarokszámait” (összes előirányzat – ezen belül kiemelt előirányzatokat) dokumentáltan egyeztesse. Érvényt kell szerezni az Ávr. 27. §-ában foglalt előírásnak.
* A költségvetési előirányzatokat megalapozó számítási anyagot szükséges minden esetben megőrizni.
* Szükséges az érintett óvodapedagógusok részére számfejteni az elmaradt nemzetiségi pótlékrészt 2020. 01. 01-től ! 2021. 01.01-jétől változatlan a 10 %, illetve 40 % mérték és az Épr. szabályai sem változtak, így 2021. évben az eddig teljesült hónapokra vonatkozóan is meg kell téríteni az elmaradt pótlékrészt.
* A jövőben a foglalkoztatásokra vonatkozóan be kell tartani a Kjt. szabályait; az érintett dolgozót 2021. 01.01. hatállyal visszamenőlegesen a B fizetési osztály 5 fizetési fokozatába kell sorolni és részére megadni az ennek megfelelő mértékű pótszabadságot, illetve a kinevezésétől számított, a B fizetési osztály 4 fizetési fokozatában megillető időarányos fizetési fokozattal azonos mértékű pótszabadságot is meg kell állapítani.
* S.A.-né (S.Z.) részére 2018. 07.10-től, B.-A.K. részére 2020. 03.01-től pótlólag szükséges kimutatni az elmaradt illetményt és rendezni a dolgozók felé a juttatást. Javasolja a belső ellenőrzés, hogy a kötelező 7 % mellett a 3 % rész különbözetét is adják meg a dolgozóknak – tekintve, hogy a keret felhasználásánál ez volt a szándék.
* Szükséges az Óvoda SZMSZ mellékleteként szabályozni a Kjt. alapján a keresetkiegészítés juttatásának feltételeit!
* A 39/2010. (II.26.) Kormányrendeletnek megfelelően a munkába járási költségtérítésre vonatkozó nyilatkozatot ki kell tölteni és megállapodást kell kötni a dolgozó gépkocsival történő munkába járás feltételeire vonatkozóan.

A belső kontrollrendszer szabályszerűségének, gazdaságosságának, hatékonyságának és eredményességének növelése, javítása érdekében az ellenőrzési jelentés tartalmaz javaslatokat, amelyek egyeztetésre kerültek a Jegyzővel, a polgármesterrel és az óvodavezetővel.

A Bkr. 3.§-a alapján a költségvetési szerv vezetője felelős a belső kontrollrendszer keretében a szervezet minden szintjén érvényesülő megfelelő kontrollkörnyezet, integrált kockázatkezelési rendszer, kontrolltevékenységek, információs és kommunikációs rendszer, valamint monitoring rendszer kialakításáért, működtetéséért és fejlesztéséért.

A belső ellenőri jelentés és a vezetői nyilatkozat értékelik a fenti öt elem érvényesülését a gazdálkodás során (pl. szabályzatok aktualizálása, gazdálkodási jogkörök szabályszerű gyakorlása, egyeztetések végrehajtása, FEUVE *(folyamatba épített előzetes, utólagos és vezetői ellenőrzés)* működtetése).

A Jegyző a Bkr. 1. számú mellékletének megfelelően a belső kontrollrendszer elemeit *a beszámolókhoz csatolt* **Nyilatkozatokban** értékelte *(a Zárszámadás kötelező melléklete)*.

**III.1. Kontrollkörnyezet**

Az Önkormányzatnál a működésre, gazdálkodásra vonatkozó szabályzatok általában rendelkezésre állnak, azokat rendszeresen felülvizsgálják, követik a jogszabályi változásokat.

A Jegyző részt vesz a belső kontrollrendszer témakörben előírt kétévenkénti továbbképzésen.

**III.2. Integrált kockázatkezelés**

A gyakorlatban alkalmazás során tapasztalhatók még hiányosságok; hatékonyabban a folyamatba épített előzetes és utólagos vezetői ellenőrzés (FEUVE) valósul meg az operatív gazdálkodás során *(beszámoltatások, aláírási jog gyakorlása, megbeszélések, stb.).*

A vezetés vizsgálja, elemzi és értékeli a kockázatok bekövetkezését és ennek figyelembe vételével igyekszik meghozni a döntéseket.

**III.3. Kontrolltevékenységek kialakítása**

A szervezeten belül kialakított kontrolltevékenységek biztosítják a kockázatok kezelését és hozzájárulnak a kitűzött célok eléréséhez. Minden tevékenységre – különösen a pénzügyi döntések dokumentumainak elkészítésére *(költségvetési tervezés, kötelezettségvállalások, szerződések, kifizetések)* – biztosított a folyamatba épített, előzetes, utólagos és vezetői ellenőrzés (FEUVE), a pénzügyi ellenjegyzések megvalósulására kell még nagyobb gondot fordítani. .

A belső szabályzatokban a változásokat átvezetik, a gazdálkodási és döntési jogköröket, engedélyezési és jóváhagyási eljárásokat, információkhoz való hozzáférést, beszámolási eljárásokat rögzítik.

**III.4. Információs és kommunikációs rendszer**

Az ASP programrendszer, a kiépített iktatási rendszer, valamint az informatikai szabályzatok, utasítások biztosítják a megfelelő információáramlás kereteit, információbiztonságot.

Az SZMSZ-ek, belső szabályzatok és munkaköri leírások biztosítják, hogy a megfelelő információk a megfelelő helyen és időben rendelkezésre álljanak.

**III.5. Monitoring**

Az eseti és folyamatos vezetői ellenőrzések biztosítják az operatív tevékenységek, a célok megvalósulásának nyomon követését.

A monitoring tevékenység egyik eszköze a függetlenített belső ellenőrzés

**IV. Az intézkedési tervek megvalósítása**

Az ellenőrzési jelentés tartalmával a Jegyző egyetértett, azokra észrevételt nem tett. A belső ellenőrzési jelentés javaslatai alapján készül az intézkedési terv.

A szükséges intézkedések végrehajtásáról beszámolót kell készíteni, továbbá utóvizsgálat keretében kell meggyőződni, értékelni, hogy a megtett intézkedések milyen eredménnyel jártak.

Összességében az Önkormányzatnál és intézményénél a belső ellenőrzés betöltötte a tényfeltáró, tanácsadó szerepét.

**Határozati javaslat:**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 27/2021. (I.29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

Bezenye Községi Önkormányzat Képviselő-testülete nevében eljáró polgármesterként az önkormányzat 2020. évi költségvetésében a Bezenyei Százszorszép Óvoda részére biztosított személyi juttatások előirányzat kialakításnak ellenőrzéséről szóló függetlenített belső ellenőrzési tevékenységről szóló éves összefoglaló ellenőrzési jelentést az előterjesztés szerinti tartalommal elfogadom, az abban foglaltak megvalósítása érdekében az alábbi intézkedési tervet határozom meg:

* Az Ávr. 9. §-ának megfelelően el kell készíteni a munkamegosztási megállapodást az intézmény és a gazdálkodást lebonyolító szerv között, amelyet a Képviselő-testület elé kell terjeszteni jóváhagyás céljából.
* A jövőben az Önkormányzat éves költségvetési rendelet-tervezetének Képviselő-testület elé történő terjesztésekor figyelemmel kell lenni az Áht. 24. § (3) bekezdésében foglaltakra.
* A Jegyző az Intézményvezetővel a költségvetés elfogadása előtt a költségvetés „sarokszámait” (összes előirányzat – ezen belül kiemelt előirányzatokat) dokumentáltan egyeztetni kell. Érvényt kell szerezni az Ávr. 27. §-ában foglalt előírásnak.
* A költségvetési előirányzatokat megalapozó számítási anyagot szükséges minden esetben megőrizni.
* Szükséges az érintett óvodapedagógusok részére számfejteni az elmaradt nemzetiségi pótlékrészt 2020. 01. 01-től. 2021. 01.01-jétől változatlan a 10 %, illetve 40 % mérték és az Épr. szabályai sem változtak, így 2021. évben az eddig teljesült hónapokra vonatkozóan is meg kell téríteni az elmaradt pótlékrészt.
* A jövőben a foglalkoztatásokra vonatkozóan be kell tartani a Kjt. szabályait; az érintett dolgozót 2021. 01.01. hatállyal visszamenőlegesen a B fizetési osztály 5 fizetési fokozatába kell sorolni és részére megadni az ennek megfelelő mértékű pótszabadságot, illetve a kinevezésétől számított, a B fizetési osztály 4 fizetési fokozatában megillető időarányos fizetési fokozattal azonos mértékű pótszabadságot is meg kell állapítani részére.
* *S.A.-né (S.Z.)* részére 2018. 07.10-től, *B.-A.K.* részére 2020. 03.01-től pótlólag szükséges kimutatni az elmaradt illetményt és rendezni a dolgozók felé a juttatást. A kötelező 7 % mellett a 3 % rész különbözetét is ki kell fizetni a dolgozóknak – tekintve, hogy a keret felhasználásánál ez volt a szándék.
* Szükséges az SZMSZ mellékleteként szabályozni a Kjt. alapján a kereset-kiegészítés juttatásának feltételeit!
* A 39/2010. (II.26.) Kormányrendeletnek megfelelően a munkába járási költségtérítésre vonatkozó nyilatkozatot ki kell tölteni és megállapodást kell kötni a dolgozó gépkocsival történő munkába járás feltételeire vonatkozóan.

Felelős: Rábelné Bors Judit óvodavezető

Dr. Gáli Péter jegyző

Márkus Erika polgármester

Határidő: 2021. május 31., majd folyamatos

Hegyeshalom, 2021. május 27.

Dr. Gáli Péter

jegyző