ELŐTEJRESZTÉS

A 2019. évi maradvány korrekció végrehajtásáról

A Magyar Közlöny 2020. évi 292. számában kihirdetésre került az államháztartás számviteléről szóló 4/2013. (I. 11.) Korm. rendelet idei módosításait tartalmazó, az államháztartás számviteli rendjéről szóló 4/2013.(I.11.) Korm. rendelet és a Beruházás Előkészítési Alap felhasználásáról szóló 233/2018. (XII. 6.) Korm. rendelet módosításáról szóló 678/2020. (XII. 28.) Korm. rendelet. Az Áhsz. módosítás tartalmaz már a 2020. év vonatkozásában is új előírásokat:

Az Áhsz. kiegészült egy átmeneti rendelkezéssel, mely következtében 2020. évben egyszeri lehetőség nyílik az államháztartás mindkét alrendszerében *a korábbi évek helytelen könyveléséből, vagy az átmeneti szabályok figyelmen kívül hagyásából származó eltérések miatti „fiktív”, de jogszabályi előírásoknak megfelelően nem helyesbíthető maradványok kezelésére, azzal, hogy átmeneti szabály keretén belül az Áhsz. egyszeri lehetőséget biztosít a 2019. évi maradvány 2020. évi igénybevétele számviteli elszámolása során alkalmazandó korrekció végrehajtására.*

Ezzel egységesen minden maradvány kimutatásra kötelezett államháztartási szervezetnél a maradvány pozitív összege meg fog egyezni a korrigált záró pénzeszközzel. A fentiek alapján tehát a költségvetési számvitelben a valós, pénzben is meglévő, pozitív összegű maradvány kerül elszámolásra.

Az elvégzett, a Magyar Államkincstár által jóváhagyott maradványkorrekcióról az Áhsz. 31. §-a szerint jegyzőkönyvet kell készíteni, melyről az irányító szervet 2021. január 31-ig tájékoztatni szükséges.

Az államháztartás számviteléről szóló 4/2013. (I. 11.) Korm. rendelet 17. melléklet 4. pont d.) pontja alapján levezetett korrigált maradvány összege, viszonyítva a 2019. évi beszámoló 07/A űrlap 15. sorában szereplő - a zárszámadási rendelettel elfogadott - maradvány összegéhez, a korrekció összege: **+ 264.002,- Ft** forint.

A maradvány összege a korrekció elvégzését követően: **235.321.275,- Ft**, mely megegyezik a 2020. évi 12. havi időközi költségvetési jelentés 07/K űrlapján kimutatott korrigált maradvány összegével.

A korrigált maradványt a könyvelésben is rendezni kell a 38/2013. (IX.19.) NGM rendelet 1. melléklet XII. Gazdasági események elszámolásai fejezet szerint, valamint átvezetni az Áht. 34. § (4) bekezdése szerint a 2020. évi költségvetési rendelet módosításában.

Bezenye, 2021. január 29.

Márkus Erika

polgármester