Ügyiratszám: B1/ 1013-2 /2021.

**bezenye Község Polgármesterének**

**33/2021. (VI.14.) HATÁROZATA**

**a Bezenye, Jókai u. 1. sz. alatt található lakás bérleti szerződésének meghosszabbítása**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 27/2021. (I.29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

A B1/1690-3/2020. iktatószámú bérleti szerződés 2. pontját – a bérlő kérésére - az alábbiak szerint módosítom:

„2. Szerződő felek megállapodnak abban, hogy a bérleti szerződés határozott időtartamra jön létre, melynek kezdeti napja 2020. december 1., utolsó napja pedig 2021. szeptember 30.   
Bérlő életkörülményeiben történő változás esetén a bérleti szerződést a lejárat előtt is felmondhatja.”

A lakásbérleti szerződés meghosszabbításáról szóló szerződésmódosítást a melléklet szerint jóváhagyom.

Bezenye, 2021. június 14.

Márkus Erika

polgármester