ELŐTERJESZTÉS

a 6/2021.(II.11.) polgármesteri határozathoz

Tárgy: Iskolai körzet felülvizsgálata

A nemzeti köznevelésről szóló 2011.évi CXC. törvény 50. § (8) bekezdésében foglaltak alapján a területileg illetékes tankerületi központ meghatározza és közzéteszi az iskolák felvételi körzetét, valamint a pedagógiai szakszolgálatot ellátó intézmény működési körzetét.

A Győri Tankerületi Központ elkészítette a 2021/2022. tanévre vonatkozó felvételi körzetekről szóló döntéstervezetet, melyet véleményezés céljából a települési önkormányzat részére megküldött.

Az Önkormányzatnak a tervezettel kapcsolatos véleményét 2020. február 15-ig kell megküldeni a Győri Tankerületi Központnak.

Az előterjesztés tárgyát képező **véleményezés** a Győri Tankerületi Központ fenntartásában lévő Bezenyei Horvát-Magyar Kétnyelvű Általános Iskolát (9223 Bezenye, Zrínyi u. 1., OM azonosító: 030641) érinti. Az Iskola beiskolázási körzete: „**kizárólag horvát nemzetiségi oktatás tekintetében Bezenye település közigazgatási területe.”**

Bezenye, 2021. február 9. Márkus Erika s.k.

polgármester

**Határozati javaslat:**

**......./2021.( .) polgármesteri határozat**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 478/2020. (XI. 3.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, az alábbi határozatot hozom:

Bezenye Községi Önkormányzat a nemzeti köznevelésről szóló 2011.évi CXC. törvény 50. § (8) bekezdésében kapott véleményezési jogkörében eljárva a Győri Tankerületi Központ fenntartásában lévő, Bezenyei Horvát-Magyar Kétnyelvű Általános Iskola beiskolázási körzetével egyetért.

A döntéséről a Győri Tankerületi Központ igazgatóját tájékoztatni kell.

Felelős: Márkus Erika polgármester

Határidő:azonnal