**Tárgy**: Mosonmagyaróvár Térségi Társulás Társulási Megállapodásának módosítása

Mosonmagyaróvár Térségi Társulás alapdokumentuma a Társulási Megállapodás, amely tartalmazza a tagok számát, lakosságszámát, székhelyét, a társulásra átruházott feladat- és hatásköröket, a szolgáltatások ellátási módját, a társulási tanács szervezetére és működésére vonatkozó szabályokat, a gazdálkodásra, kötelezettségek gyakorlására vonatkozó rendelkezéseket.

A Társulási Megállapodásban rögzítettek biztosítják a tagok részére nyújtott szolgáltatások legitimitását és a hozzájuk kapcsolódó állami támogatásokat. A Társulási Megállapodás jóváhagyásához, módosításához vagy a társulás megszüntetéséhez a társulásban részt vevő képviselő-testületek mindegyikének minősített többséggel hozott döntése szükséges (2011. évi CLXXXIX. törvény 88. § (2) bekezdés.

A Társulási Megállapodás módosítását az alábbi okok teszik szükségessé:

1. A Kistérségi Egyesített Szociális Intézmény, ***Jánossomorjai Idősek Klubja telephelyének változása***

Jánossomorja Város Polgármestere jelezte, hogy a 9241 Jánossomorja, Óvári út 4. szám alatt található Jánossomorjai Idősek Klubja új telephelyre költözik, a 9241 Jánossomorja, Iparos utca 26. szám alá. A telephely változást a Társulási Megállapodásban át kell vezetni.

1. ***A Társulási Megállapodás kiegészítése***

A szociális igazgatásról szóló 1993. évi III. törvény 92. § (1) bekezdése b) pontja szerint:

„  A személyes gondoskodást nyújtó ellátásokról, azok igénybevételéről, valamint a fizetendő térítési díjakról

b)  ha a fenntartó önkormányzati társulás, akkor a társulási megállapodásban megjelölt székhely szerinti vagy az erre kijelölt települési önkormányzat a társulási megállapodásban meghatározottak szerint rendeletet alkot.”

Fentiek értelmében a Társulási Megállapodás 21.) pontja az alábbiak szerint egészül ki:

„ *A személyes gondoskodást nyújtó ellátásokról, azok igénybevételéről, valamint a fizetendő térítési díjakról   a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontja alapján Mosonmagyaróvár Város Önkormányzat Képviselő-testülete alkot rendeletet, melyet tájékoztatásul megküld a Társulás tagjainak.”*

1. ***A Társulási Megállapodás 1. és 2. számú melléklete***

A Társulási Megállapodás 1. sz. melléklete Mosonmagyaróvár Térségi Társulás tárgyi eszközök vagyonállományát, 2. sz. melléklete a vagyonkezelt ingatlanok kimutatását tartalmazza. A mellékletek 2020. december 31. szerinti aktualizálása szükséges.

…………………………, 2021. …………

Fentiek alapján a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva az alábbi határozatot hozom:

**…………………………………………………………POLGÁRMESTERÉNEK ……./2021. (…….) HATÁROZATA**

**Mosonmagyaróvár Térségi Társulás Társulási Megállapodásának módosításáról**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I. 29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva az alábbiakat rendelem el:

1. Jóváhagyom a Kistérségi Egyesített Szociális Intézmény, Jánossomorjai Idősek Klubja telephely változásának átvezetését a Társulási Megállapodás 8.) és 9.) pontjában 9241 Jánossomorja, Óvári út 4. címről 9241 Jánossomorja, Iparos utca 26. címre.
2. Hozzájárulok, hogy a Társulási Megállapodás 21.) pontja az alábbiak szerint egészüljön ki:

*„A személyes gondoskodást nyújtó ellátásokról, azok igénybevételéről, valamint a fizetendő térítési díjakról   a szociális igazgatásról és szociális ellátásokról szóló 1993. évi III. törvény 92. § (1) bekezdés b) pontja alapján Mosonmagyaróvár Város Önkormányzat Képviselő-testülete alkot rendeletet, melyet tájékoztatásul megküld a Társulás tagjainak.”*

1. Hozzájárulok, hogy a Társulási Megállapodás 1. sz. melléklete helyébe jelen határozat 1. sz. melléklete lépjen
2. Hozzájárulok, hogy a Társulási Megállapodás 2. sz. melléklete helyébe jelen határozat 2. sz. melléklete lépjen.
3. Mosonmagyaróvár Térségi Társulás módosításokkal egységes szerkezetbe foglalt Társulási Megállapodását jelen határozat 3. sz. melléklete szerinti tartalommal jóváhagyom és aláírom.
4. A módosításokkal egységes szerkezetbe foglalt Társulási Megállapodás a törzskönyvi bejegyzés napjával lép hatályba.
5. A döntésről a Társulás elnökét tájékoztatni szükséges.

Felelős: polgármester

Határidő:azonnal