Ügyiratszám: B1/605/2021.

**BEZENYE KÖZSÉG POLGÁRMESTERÉNEK**

**9/2021. (III.10.) HATÁROZATA**

**a tanyagondnoki szolgálat létrehozásáról**

Az élet- és vagyonbiztonságot veszélyeztető tömeges megbetegedést okozó SARS-CoV-2 koronavírus világjárvány következményeinek elhárítása, a magyar állampolgárok egészségének és életének megóvása érdekében megalkotott, a veszélyhelyzet kihirdetéséről szóló 27/2021. (I.29.) Korm. rendeletre tekintettel a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított feladat- és hatáskörömben eljárva, Bezenye Községi Önkormányzat 75/2020.(VII.28.) határozatára figyelemmel az alábbi határozatot hozom:

1. Bezenye Község Polgármestereként – figyelemmel az 1993. évi III. törvény 60. § (3) bekezdésében foglaltakra – 2021. június 1. napjával tanyagondnoki szolgálatot hozok létre.
2. Bezenye Község Polgármestereként a tanyagondnoki szolgálat szakmai programját az előterjesztés 2. melléklete szerinti tartalommal jóváhagyom.
3. Bezenye Község Polgármestereként a tanyagondnoki szolgálat szervezeti és működési szabályzatát az előterjesztés 3. melléklete szerinti tartalommal jóváhagyom.
4. Bezenye Község Polgármestereként a tanyagondnoki állásra pályázatot írok ki az előterjesztés 4. melléklete szerinti tartalommal.
5. Felkérem a jegyzőt, hogy kezdje meg a tanyagondnoki szolgálat működési engedélyének megszerzését, majd azt követően kezdeményezze az állami finanszírozás igénylését.   
     
   Felelős: dr. Gáli Péter jegyző

Határidő: azonnal

Bezenye, 2021. március 10.

Márkus Erika

polgármester